Egyptisk marinefartøy truffet av jihadister
Patruljebåten oppdaget islamistene på kysten i nærheten av Rafah og skjøt mot dem. Men islamistene svarte og traff fartøyet med en rakett. Ifølge de militære ble ingen drept, men noen av mannskapene på båten skal ha fått mindre brannskader, ifølge Daily Mail. Flere vitner på Gazastripen, rett over grensen, sa de så båten eksplodere og ta fyr. Båten befant seg rundt tre kilometer fra kysten da den ble truffet. Terrorgruppen IS har nå tatt på seg ansvaret for angrepet, melder Time. Gruppen skriver at de benyttet en styrt rakett. Les også: Egypt lovet hevn etter IS-massakre – her bomber de i Libya Jihadister som er lojale mot den såkalte Islamske staten (IS) har drept flere titalls egyptiske soldater og politifolk siden kuppet mot president Mohamed Mursi i 2013. Islamistene i området har den siste tiden begynt å bruke fjernstyrte raketter mot stridsvogner og pansrede kjøretøyer. Les mer: Egypt la ut bilder av døde IS-krigere på Facebook Fartøyet patruljerer jevnlig farvannet utenfor Egypt, og har ofte blitt brukt til å transportere soldater og politifolk til fastlandet, ifølge det egyptiske militæret. Slik unngår de landruten gjennom Sinai, der terrorgruppen IS ofte angriper militæret, melder Daily Mail.
En egyptisk patruljebåt i det østlige Middelhavet ble truffet av en rakett og satt i brann under et sammenstøt med militante islamister på Sinaihalvøya torsdag.